रायजो नि मानसावगारि आव आरो गंसे जिला सोदेरजाबाय।  सुबुंखान्थि सान खालि निफ्राय जिला नि मर्यादा मोनो तामुलपुर आ।  तामुलपुर आ रायजो नि 35 थि जिला जाबाय।  जिला महरै मैया गिबि सुबुंखान्थि सान खौ फालियो, फिरफिला बिरहोयो मन्थ्रि उर्खावगोरा ब्रह्म बिथाङा।  हाबाफारि खौ तामुलपुर जौसिन फरायसालि नि गेलेग्रा फोथार आव लानाय जादोंमोन।  बे हाबाफारि आव जिला नि जिला बेंगिरि सिमान्त कुमार दास, एसपि पंकज यादब, तामुलपुर बिधानसभा नि एमएलए जलेन दैमारि जों लोगोसे बिटिआर नि ईएम, एमसिएलए बिथांमोना बाहागो लादोंमोन।
 आरआरबि एनटिपिसि आनजाद नि बेले बेजे जानायनि अजद।  फरायसाफोरनि रागा।  हिंसायारि जाथाय जादों.  बिहार नि गया याव।  फरायसा फोरा रागा जोंनानै गया जांशन आव थांनानै दुंहाव थासारि सोमजिहोदों, अन्थाय खुबैदों, रेल नि दाबा खौ सावना बो होदों।  उनाव पुलिस फोरा गाबनाय गेस बाहायो आरो होखारहरो।  मखजाथावदि गोबाव सान निफ्राय नो आनजाद होग्रा फोरा अजद होदोंमोन बेले बेजे जानायनि सोमोन्दै।  फरायसाफोरखौ गोसो होआखै, गोबां फरायसाफोरा नो गोबां खष्ट खालामदों, बेखायनो बेनि मोजां फिथाय खौ मोननो लुबैदों, नाथाय रेलवे बिफान आ गोसो होआखै, जायनि थाखाय फरायसाफोरा बेबायदि खालामनायखौ नुनो मोनदों। 